Document ID: 32004D0651

32004D0651
L 298/23
SLUŽBENI LIST EUROPSKE UNIJE
13.09.2004.
ODLUKA VIJEĆA
od 13. rujna 2004.
o izmjeni Odluke 1999/70/EZ o vanjskim revizorima nacionalnih središnjih banaka s obzirom na vanjskog revizora Banca d’Italia
(2004/651/EZ)
VIJEĆE EUROPSKE UNIJE,
uzimajući u obzir Protokol o Statutu Europskog sustava središnjih banaka i Europske središnje banke, koji je priložen Ugovoru o osnivanju Europske zajednice, a posebno njegov članak 27. stavak 1.,
uzimajući u obzir Preporuku ESB/2004/17 Europske središnje banke od 30. srpnja 2004. Vijeću Europske unije o vanjskom revizoru Banca d’Italia (1),
budući da:
(1)
Reviziju računa Europske središnje banke (ESB-a) i nacionalnih središnjih banaka Eurosustava trebaju vršiti neovisni vanjski revizori koje preporuči Upravno vijeće ESB-a i odobri Vijeće Europske unije.
(2)
Mandat trenutačnih vanjskih revizora Banca d’Italia istekao je i neće se obnoviti. Stoga je nužno imenovati vanjske revizore od financijske godine 2004.
(3)
Upravno vijeće ESB-a preporučilo je Vijeću da počevši od financijske godine 2004. na obnovljivo razdoblje od tri godine odobri imenovanje novih vanjskih revizora Banca d’Italia koje je odabralo u skladu s propisima o javnoj nabavi.
(4)
Prikladno je poštivati preporuku Upravnog vijeća ESB-a te u skladu s tim izmijeniti Odluku 1999/70/EZ (2),
ODLUČILO JE:
Članak 1.
Članak 1. stavak 6. Odluke 1999/70/EZ mijenja se i glasi:
„6. PricewaterhouseCoopers SpA ovime se odobrava kao vanjski revizor Banca d’Italia na obnovljivo razdoblje od tri godine počevši od financijske godine 2004.”
Članak 2.
Ova se Odluka priopćuje Europskoj središnjoj banci.
Članak 3.
Ova se Odluka objavljuje u Službenom listu Europske unije.
Sastavljeno u Bruxellesu 13. rujna 2004.

Labels: 2
4
9
18
15